**ა(ა) იპ ,, ქალაქ ფოთის მუნიციპალიტეტის სერვისების ცენტრის“**

**საქმიანობის შესახებ**

**სკვერების მოვლა-პატრონობა, გამწვანების განყოფილება**

ქალაქის მასშტაბით ქუჩებში, სკვერებსა და პარკებში მწვანე საფარის გათიბვა, ნარგავების მოვლა-პატრონობა, ხეების შესხეპვა-გადაბელვა, ბუჩქების გაკრეჭვა-ფორმირება. ყოველდღიურად სკვერებისა და პარკების დაგვა-დასუფთავება, საჭიროებისამებრ ნარგავების ირგვლივ ნიადაგის შემობარვა და სავალი გზების ფილების ნიჩბებით გაფხეკა-გაწმენდა.

**ქუჩების დაგვა -დასუფთავებისა და საყოფაცხოვრებო ნარჩენების გატანის განყოფილება**

ქალაქის ქუჩების დაგვა/დასუფთავება და საყოფაცხოვრებო ნარჩენების სპეცტექნიკით გატანა წარმოებს დამტკიცებული გრაფიკის სრული დაცვით ყოველდღიურად. გარდა ამისა სუფთავდება ქალაქში შექმნილი ხელოვნური ნაგავსაყრელებიც. სანაგვე კონტეინერების დაცლა ხდება დღეში 2-ჯერ, საჭიროების შემთხვევაში სრულდება დამატებითი რეისებიც. კარდაკარ შემოვლით მოსახლეობიდან ნაგავი გაიტანება დღეში 1- ჯერ (ერთიდაიგივე ქუჩიდან ყოველ მე-2 დღეს)

თვითმცლელების საშუალებით კი ხდება ქალაქის სხვადასხვა უბნიდან საწარმოო, სამშენებლო თუ სხვა სახის ნარჩენების(ხის ტოტები, უვარგისი საოჯახო ავეჯი, ტექნიკა და სხვა) გატანა.

ყოველდღიურად დღეში 2-ჯერ (ცენტრალური ქუჩები დღეში 3-ჯერ) ხდება 41 ქუჩის დაგვა-დასუფთავება ფართით -372621კვ.მ. გარდა ამისა საჭიროებისამებრ წარმოებს დაგვა-დასუფთავების სამუშაოები ქალაქის მასშტაბით სხვადასხვა უბნებზე. ქალაქში დღეის მდგომარეობით განთავსებულია 716 ურნა.

**საბინაო ფონდის მოვლა-პატრონობის განყოფილება**

საბინაო ფონდის მოვლა-პატრონობის განყოფილება ძირითადად სამუშაოებს აწარმოებს მოსახლეობიდან შემოსული განცხადება-შეტყობინებების საფუძველზე (რომელიც ყოველდღიურად ფიქსირდება სპეციალურ ჟურნალში) და სისტემატიურად კონტროლდება შესრულების მიმდინარეობაც. გარდა შემოსული განცხადებებისა სამსახურის მიერ სისტემატიურად ხდება საცხოვრებელი მასივების ტერიტორიების დათვალიერება- ინსპექტირება და საჭიროების შემთხვევაში ოპერატიული რეაგირება. ძირითადად სრულდება შემდეგი სამუშაოები: ეზოებში საკანალიზაციო ჭების, ამონიჩბვის ორმოების და საერთო სარგებლობის საპირფარეშოების გაწმენდა სპეცმანქანით, სარდაფებში, ეზოებში და სადარბაზოებში საკანალიზაციო ქსელის შეცვლა, გასუფთავება და მონტაჟი.

**გარე -განათების მოვლა-პატრონობის განყოფილება**

ქუჩების გარე განათების მოვლა-პატრონობის განყოფილება ძირითადად სამუშაოებს აწარმოებს მოსახლეობიდან შემოსული განცხადება-შეტყობინებების საფუძველზე (რომელიც ყოველდღიურად ფიქსირდება სპეციალურ ჟურნალში). სამუშაოები ხორციელდებოდა განყოფილების სპეციალისტების მიერ ჩატარებული მონიტორინგის შედეგად გამოვლენილი დაზიანებების ოპერატიულად აღმოსაფხვრელად. ქალაქში გარე განათების ქსელი მუშაობს გამართულად.

ძირითადად სრულდება შემდეგი სამუშაოები: საჭიროებისამებრ გარე განათების სანათების შეცვლა, პროჟექტორებისა და ელექტრო-გამანაწილებელი კარადების შეკეთება/შეცვლა, დაზიანებული ლითონის ბოძების აღდგენა ან ახლით შეცვლა, სადენების შეერთების შემოწმება, კაბელის იზოლაციის წინაღობების შემოწმება, კაბელის დაზიანებული ნაწილების შეცვლა, ქსელში ძაბვისა და დატვირთვის შემოწმება ,დენკვეთების დარეგულირება, კონტაქტორების დარეგულირება-შეცვლა, დამჭერების გადაჭერა, ფოტო-რელეების რეგულირება -შეცვლა და სხვა. გარდა განცხადება-შეტყობინებებისა სამუშაოები ასევე ხორციელდება სპეციალისტების მიერ ჩატარებული მონიტორინგის შედეგად გამოვლენილი დაზიანებების აღმოსაფხვრელად.

**მოსაკრებელის ადმინისტრირების განყოფილება**

ფიზიკური და იურიდიული პირების დავალიანების დაანგარიშება, ბაზის განახლება-დაზუსტება ცვლილებების მიმდინარეობის შესაბამისად და დასუფთავების მოსაკრებლის თანხის გადახდის უზრუნველყოფა.

**უმეთვალყურეოდ დარჩენილი ცხოველების კონტროლის განყოფილება**

ცხოველების კონტროლის განყოფილების თანამშრომლები ძირითადად მუშაობენ ქალაქის მასშტაბით აკრძალული ტერიტორიებიდან მოხეტიალე ცხოველების განდევნაზე. რაც შეეხება მიუსაფარი მაწანწალა ძაღლების კონტროლს განყოფილება კონტრაქტორ კომპანიასთან ერთად ახორციელებს ძაღლების დროებით იზოლირება-გადაყვანას, იდენტიფიკაციას საჭდით, დეჰელმენტიზაციას, ვაქცინაციას, სტერილიზაცია/კასტრაციას და დაბრუნებას პირვანდელ ლოკაციაზე(სპეციალური თავშესაფარის არქონის გამო ძაღლების მხოლოდ დროებითი იზოლაცია ხდება).

**ქუჩების მოვლა-პატრონობისა და კეთილმოწყობის განყოფილება**

აღნიშნული განყოფილების მიერ ხორციელდება ქალაქის ქუჩების მოხრეშვა/მოგრეიდერება.

გარდა ამისა, განყოფილების თანამშრომლების მიერ ხორცილედება სხვადასხვა სახის სამუშაოები ქუჩების კეთილმოწყობის თუ დასუფთავების მიზნით.

**სანიაღვრე არხებისა და სატუმბი სადგურების მოვლა-პატრონობა**

ყოველი თვის დასაწყისში ხდება სამუშაო ჯგუფის მიერ ყველა სატუმბი სადგურის შემოვლა-დათვალიერება, გამოვლენილი დეფექტების აღმოფხვრა. სატუმბ სადგურებზე გრაფიკის შესაბამისად ხდება მორიგეობა. ხორციელდება სატუმბი აგრეგატების, საკონტროლო მზომი სასიგნალო მოწყობილობების, ძალოვანი ტრანსფორმატორების, მართვის ფარების და გამშვები აპარატურების მუშაობაზე მუდმივი მეთვალყურეობა ექსპლუატაციის დადგენილი ნორმებით ასევე ქალაქში არსებული სანიაღვრე არხების ამოწმენდა.